кратки вицове за Работници
Двама работници в завод. Единия казва на другия: 
- Нещо нямам желание за работа днес, отивам си в къщи.
- И аз, ама смяната не е свършила, няма как...
- Гледай сега как става!
Подскача първия, хваща се за носещата тръба на осветлението, увисва надолу с главата и започва да се люлее лекичко. Естествено, началника го вижда и дотичва веднага: 
- Какво правиш, бе? Побърка ли се?
- Аз съм лампа, светя на трудещите се!
- Ей, изперкал си нещо. Я по-добре се прибери в къщи и си почини малко...
С прикрита усмивка работникът си тръгва. След малко и колегата му набързо си прибира инструментите в шкафа и се отправя към изхода на цеха. Началникът разбира се и това вижда, изтичва след него и го спира...
- А ти пък къде тръгна?! Смяната не ти е свършила!
- А, че аз как да работя в тая тъмница?